b'\n_START_ARTICLE_\nTanfoglio Limited\n_START_SECTION_\nZgodovina\n_START_PARAGRAPH_\nPi\xc5\xa1tola je nastala leta 2002 v italijanskem podjetju FRATELLI TANFOGLIO S.N.C. Pi\xc5\xa1tola je izdelana posebej za \xc5\xa1portne strelce IPSC in IDPA. Pi\xc5\xa1tola ima jekleno ogrodje, in je izpeljanka \xc4\x8de\xc5\xa1ke CZ-75. Izdelana je v kalibrih 9 mm Luger, .40 S&W, 9 x 21, .38SA, .45 ACP ter 10 mm Auto.\n_START_SECTION_\nOpis\n_START_PARAGRAPH_\nPi\xc5\xa1tola je v bistvu klon \xc4\x8de\xc5\xa1ke pi\xc5\xa1tole CZ 75, le da je malce dodelana in prirejena. Pi\xc5\xa1tola ima jekleno ogrodje, pravokoten branik spro\xc5\xbeilca in mo\xc4\x8dno narezan ro\xc4\x8daj, ki omogo\xc4\x8da bolj\xc5\xa1i oprijem. Ima poligonalno cev (podobno kot Glock in H&K), kar podalj\xc5\xa1uje \xc5\xbeivljenjsko dobo cevi. Oro\xc5\xbeje ima fizi\xc4\x8dno varovalko, ki se nahaja nad pi\xc5\xa1tolskim ro\xc4\x8dajem in podalj\xc5\xa1an\xc2\xa0\xc2\xbblastovi\xc4\x8dji rep\xc2\xab\xc2\xa0za bolj\xc5\xa1o lego v roki, hkrati pa ta rep \xc5\xa1\xc4\x8diti roko pred udarnim kladivcem. Za natan\xc4\x8dnost poskrbijo velik prednji in nastavljivi zadnji merek.Tanfoglio izdeluje tudi pi\xc5\xa1tole, ki imajo ro\xc4\x8daj iz polimerov (Serija F- Force), predvidene so za uporabo predvsem v policiji in varnostnih slu\xc5\xbebah. Na okrovu z zaklepom imajo vzvod za varno spu\xc5\xa1\xc4\x8danje kladivca v prvi polo\xc5\xbeaj (decocker), ali \xc5\xbee prej predstavljen sistem varovala.'